Dagtilbuds-, Skole- og Familieudvalget (DSFU) — 2025-09-08

Punkt 1: Godkendelse af dagsorden - DSFU møde 8.9.25
Sagsnummer: 24/32280
Beslutning: Godkendt. Fraværende: Søren Kristensen (Løsgænger).

Punkt 2: Drøftelse og beslutning om anbefalinger der skal videregives til nye politiske udvalg i den tværgående indsats 'Fælles om børne- og ungelivet'
Sagsnummer: 24/8875
Resumé: Silkeborg Kommune har siden 2020 deltaget i Trygfondens og Sundhedsstyrelsens program ’Fælles om Ungelivet’, hvor der er udarbejdet et dansk koncept ud fra den såkaldte Islandsmodel. Lokalt kaldet ’Fælles om børne- og ungelivet’. Den lokale indsats arbejder på tværs af Kultur-, Fritids-, Outdoor- og Idrætsudvalget, Dagtilbuds-, Skole- og Familieudvalget samt Sundheds- og Nærhedsudvalget, hvor områderne arbejder sammen om at skabe det gode, sjove og trygge ungeliv præget af sunde fællesskaber, tydelige voksne og mindre risikoadfærd (alkohol, tobak/nikotin og andre rusmidler). På mødet skal udvalget drøfte og beslutte hvilke anbefalinger, de ønsker at videregive til fagudvalgene fra den nye byrådsperiode 2026-2029.
Indstilling: Kultur- og Borgerservicechefen, Skolechefen og Sundheds- og Omsorgschefen indstiller til Kultur-, Fritids-, Outdoor- og Idrætsudvalget, Dagtilbuds-, Skole- og Familieudvalget og Sundheds- og Nærhedsudvalget at den tværgående indsats drøftes at anbefalinger for den tværgående indsats til fagudvalget for byrådsperioden 2026-29 besluttes
Beslutning: Drøftet. Oversendes til nyt udvalg. Yderligere plancher, som blev præsenteret på mødet, er vedhæftet beslutningsprotokollen. Fraværende: Søren Kristensen (Løsgænger). Beslutning Dagtilbuds-, Skole- og Familieudvalget den 11-08-2025 Udsat. Beslutning Sundheds- og Nærhedsudvalget den 12-08-2025 Drøftet. Anbefalingerne oversendes til et nyt fagudvalg. De fremviste plancher vedlægges protokollen. Beslutning Kultur-, Fritids-, Outdoor- og Idrætsudvalget den 04-08-2025 Drøftet. ”Oplæg KFOIU 4. august 2025” med journalnr. 258215/25 blev præsenteret på mødet. Oplægget er hæftet på som bilag. Anbefalinger: - Emnet genoptages på kommende udvalgsmøde. Ej til stede: - Kern Oddershede (V) - Lars Faarup (A) - Luis Da Silva Martins (B)

Punkt 3: Orientering om opfølgning på Den Nationale Kvalitetsundersøgelse på 3-5 årsområdet
Sagsnummer: 25/20479
Resumé: Udvalget orienteres om resultaterne af den nationale kvalitetsundersøgelse på 3-5 årsområde. Undersøgelsen anbefaler, at kommunerne i arbejdet med kvalitetsudvikling på dagtilbudsområdet følger op på børnehuse med utilstrækkelig kvalitet og i det generelle kvalitetsarbejde sætter fokus på de fem indsatsområder, som den nationale kvalitetsrapport anbefaler. Børne- og Familieafdelingen foreslår, at anbefalede fem indsatser vedr. tilsyn, personaleressourcer, ledelse, kompetenceudvikling og evalueringskultur indgår i en samlet strategi kaldet ”Kvalitetsudvikling på dagtilbudsområdet”, som i de kommende år skal sætte retningen for styrkelse af kvaliteten på dagtilbudsområdet i Silkeborg Kommune. Udvalget vil i den kommende udvalgsperiode få en uddybende orientering om og drøftelser af de enkelte indsatsområder, og udvalget vil løbende blive orienteret om fremdriften og resultaterne af arbejdet med disse indsatser samt betydningen heraf for kvaliteten på dagtilbudsområdet i Silkeborg Kommune. Byrådet og Økonomi- og erhvervsudvalget fastlægger rammen for arbejdet med personaleressourcer.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om resultaterne af den nationale kvalitetsundersøgelse og Børne- og Familieafdelingens opfølgning i forhold til børnehuse med utilstrækkelig kvalitet tages til efterretning at udvalget godkender, at de fem anbefalede indsatsområder indgår i en samlet strategi for kvalitetsudvikling på dagtilbudsområdet
Beslutning: Godkendt. Der er vedhæftet plancher til beslutningsprotokollen. Fraværende: Søren Kristensen (Løsgænger).

Punkt 4: Orientering om status på modtagelsesklasse-området
Sagsnummer: 20/32468
Resumé: Hermed gives en kort årlig orientering om: Status på modtagelsesklasser og elever, august 2025 Tendenser på området Hvilke elever modtager Silkeborg Kommune? Hvad er forventningerne fremadrettet? Et stigende antal flersprogede generelt
Indstilling: Skolechefen indstiller til Dagtilbuds-, Skole- og Familieudvalget, at orienteringen om status på modtagelsesklasse-området tages til efterretning
Beslutning: Taget til efterretning. Fraværende: Søren Kristensen (Løsgænger).

Punkt 5: Godkendelse af betingelser for udbud for tandplejeydelser i den nordlige del af kommunen - (Lukket punkt)
Sagsnummer: 25/11813

Punkt 6: Orientering om status på realisering af områdestudiet i Sejs- Svejbæk
Sagsnummer: 21/12173
Resumé: Frem mod 2028 realiserer Silkeborg Kommune områdestudiet for området omkring Sejs Skole. Der er allerede opført kunstgræsbaner og en hal, og i 2024 blev et nyt parkeringsanlæg langs Sejs Søvej taget i brug. Vejen er blevet udvidet, og der er etableret LAR-bede samt plantet træer langs parkeringsanlægget. Første spadestik til en ny erstatningshal for den gamle skolehal blev taget i foråret 2025. Samtidig opføres en ny springhal, café og mødelokaler. I 2027 påbegyndes udvidelsen af Sejs Skole fra tre til fire spor. Lokalt er der desuden et ønske om at etablere et samlende hjerterum, der binder området sammen. Hjerterummet er dog endnu ikke finansieret. Link til områdestudiet
Indstilling: Koncerndirektør Peter Sinding indstiller til Plan- og Vejudvalget, Økonomi- og Erhvervsudvalget, Dagtilbuds-, Skole- og Familieudvalget samt Kultur-, Fritid-, Outdoor- og Idrætsudvalget at orienteringen tages til efterretning
Beslutning: Taget til efterretning. Fraværende: Søren Kristensen (Løsgænger). Beslutning Plan- og Vejudvalget den 02-09-2025 Taget til efterretning. Beslutning Kultur-, Fritids-, Outdoor- og Idrætsudvalget den 01-09-2025 Taget til efterretning. Ej til stede: Kern Oddershede (V).

Punkt 7: Orientering om status på anlægsprojekter på anlægsbudget 2025 - bevilling 41 Skoler
Sagsnummer: 25/8138
Resumé: Dagtilbuds-, Skole- og Familieudvalget får sædvanligvis først en orientering om status på anlægsprojekter, når næste års anlægsbudget er vedtaget omkring november. I år har udvalget ønsket, at orienteringen i stedet ligger i september. Orienteringen er derfor baseret på anlægsbudget 2025 og herunder også på baggrund af den fordeling af størstedelen af kapacitetspuljen, som Økonomi- og Erhvervsudvalget godkendte 21. januar 2025.
Indstilling: Skolechefen indstiller til Dagtilbuds-, Skole- og Familieudvalget, at orienteringen om status på anlægsprojekter på skoleområdet tages til efterretning
Beslutning: Taget til efterretning. Fraværende: Søren Kristensen (Løsgænger).

Punkt 8: Orientering om status på anlægsprojekter på anlægsbudget 2025 - bevilling 43 Dagpleje og daginstitutioner
Sagsnummer: 25/22721
Resumé: Byrådet vedtog 9. oktober 2024 anlægsbudget 2025-2034, hvor der i alt er afsat 440.450.000 kr. i årene 2025-2034 til i alt 15 anlægsprojekter og -puljer. I maj 2025 godkendte Dagtilbuds-, Skole- og Familieudvalget input til anlægsbudget 2026-2035, som byrådet forventes at vedtage i oktober 2025. Dagtilbuds-, Skole- og Familieudvalget orienteres her om status på projekter på anlægsbudget 2025-2034. Orienteringen inkluderer ligeledes en kort beskrivelse af de ændringer, der er foreslået i forbindelse med udvalgets input til anlægsbudgettet for 2026-2035. Gennemgangen af status for projekterne er struktureret efter, hvorvidt der er frigivet, delvist frigivet eller endnu ikke frigivet rådighedsbeløb til de enkelte projekter.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om status på projekter på anlægsbudget 2025 tages til efterretning.
Beslutning: Taget til efterretning. Fraværende: Søren Kristensen (Løsgænger).

Punkt 9: Orientering om status og videre proces vedrørende uenighed med Region Midtjylland om opgave- og behandlingsansvar for et barn - (Lukket punkt)
Sagsnummer: 21/12648

Punkt 10: Drøftelse af emner til overlevering til nyt fagudvalg
Sagsnummer: 25/21565
Resumé: Koncerndirektør Peter Sinding Poulsen foreslår, at udvalget har en indledende drøftelse af overlevering til nyt fagudvalg i den kommende byrådsperiode fra 2026.
Indstilling: Koncerndirektør Peter Sinding Poulsen indstiller til Dagtilbuds- Skole- og Familieudvalget, at indhold til en overlevering til kommende fagudvalg drøftes med henblik på at give input til en beslutning på mødet i oktober 2025
Beslutning: Forslag til emner: - Som fremlagt oplæg, suppleret med ”Kvalitet i dagtilbud”, ”Kulturklasser”, ”Flere skal have en afgangsprøve” Plancher, som blev præsenteret på mødet, er vedhæftet beslutningsprotokollen. Fraværende: Søren Kristensen (Løsgænger).

Punkt 11: Til orientering - DSFU møde 8.9.25
Sagsnummer: 24/32280
Resumé: .
Indstilling: .
Beslutning: Orientering om skoledistrikter taget til efterretning. Fraværende: Søren Kristensen (Løsgænger).

Punkt 12: Underskriftsside - DSFU møde 8.9.25
Sagsnummer: 24/32280
Beslutning: … Fraværende: Søren Kristensen (Løsgænger).